Opetus- ja kulttuuriministeriö
kirjaamo@minedu.fi
anna.kankaanpaa@minedu.fi

**Sivistystyönantajat ry:n lausunto: Hallituksen esitys ammatillisesta koulutuksesta annetun lain muuttamiseksi ja eräiksi siihen liittyviksi laeiksi**

Viite: OKM/11/010/2018

Sivistystyönantajat kiittää opetus- ja kulttuuriministeriötä lausuntopyynnöstä.

Luonnoksessa hallituksen esitykseksi ehdotetaan muutettavaksi siten, että Ahvenanmaan maakunnassa on mahdollista järjestää ja hankkia ammatillisesta koulutuksesta annetun lain mukaista koulutusta. Ehdotuksen mukaan Ahvenanmaan maakunta voisi järjestää tutkintoja opetus- ja kulttuuriministeriön tarkemmin määrittelemän päätöksen mukaisesti sekä hankkia sitä järjestämisluvan saaneilta ammatillisen koulutuksen järjestäjiltä. Ahvenanmaan maakunnalle ei kuitenkaan myönnetä ammatillisen koulutuksen järjestämislupaa. Sivistystyönantajat pitää ehdotettuja muutoksia perusteltuina.

Toinen ehdotus koskee säätelyä liittyen tiettyihin tutkintoihin sisältyviä osaamisaloja. Jatkossa opintoihin soveltumattomuuden säännöksiä ei tarvitsisi tarpeettomasti soveltaa koko tutkintoon silloin, kun tarve koskisi vain tiettyä osaamisalaa. Sivistystyönantajat pitää ehdotusta kannatettavana.

Luonnoksen kolmas ehdotus koskee opetus- ja kulttuuritoimen rahoituksesta annetun lain 10 ja 32 e §:ien muutosta siten, että jatkossa harkinnanvaraisen rahoituksen myöntäminen on mahdollista myös kuluvan varainhoitovuoden aikana. Lisäksi tehdään täsmennyksiä koskien mahdollisen lisätalousarvion mukaisen rahoituksen jakamista. Sivistystyönantajat pitää ehdotusta perusteltuna, jotta havaittuihin muutostarpeisiin pystytään reagoimaan riittävän nopeasti.

Sivistystyönantajat ry

Riikka Vataja
elinkeinopoliittinen asiantuntija